कर्मबीर लाडवाल को दूसरी बार खंड प्रधान चुना गया
निजीकरण की नीतियों का कर्मियों ने किया विरोध
सर्वकर्मचारी संघ हरियाणा खंड पिल्लूखेड़ा संबंधित अखिल भारतीय कर्मचारी महासंघ का चौदहवां त्रिवार्षिक प्रतिनिधि सम्मेलन शुक्रवार को सामुदायिक स्वास्थ्य केंद्र कालवा में संपन्न हुआ। सम्मेलन की अध्यक्षता संघ के जिला सचिव सतीश शर्मा ने की। सम्मेलन मे खंड जींद संबंधित संगठनों के पदाधिकारियों ने भाग लिया। सम्मेलन में सर्व कर्मचारी संघ के जिला सचिव सतीश शर्मा ने केंद्र हरियाणा सरकार की जन कर्मचारी विरोधी नीतियों का विरोध करते हुए कहा कि आज जनसेवा के महकमों मंे स्थाई भर्तियों की बजाय निजीकरण की नीति लागू करके सरकार अपनी जिम्मेदारी से बच रही है।
रोडवेज बेड़े मे बसों की संख्या बढ़ाने की बजाय मंत्री अपने चहेतो को परमिट देने के लिए उतावले होकर नई नीति लागू कर रहे है। इसी प्रकार स्वास्थ्य एवं शिक्षा जैसे महकमों मे नई भर्ती करने की बजाय परियोजनाओं को लागू करके इनज कल्याणकारी महकमों को आम जनता से देर किया जा रहा है। सम्मेलन के अन्त में आगामी तीन वर्षों के लिए सर्व कर्मचारी संघ की खण्ड ईकाई पिल्लूखेडा का चुनाव करवाया गया, जिसमें सिचाई विभाग के धर्मसिंह को प्रधान, वन विभाग के पालाराम को सचिव, शिक्षा विभाग के रोहताश को वित सचिव के पद पर सर्वसम्मति से चुना गया। इस अवसर पर मुख्य रूप से रामकिशन, राजेन्द्र, सत्यवान, धर्मपाल, मनोज कुमार, रणधीर चहल, सहित अनेक पदाधिकारी उपस्थित रहे।
जुलाना. नवनियुक्तकार्यकारिणी को शपथ दिलाते हुए पर्यवेक्षक।
जुलाना | कस्बेके जलघर में शुक्रवार को सर्वकर्मचारी संघ की खंड कार्यकारिणी का चुनाव हुआ। चुनाव कार्यक्रम जिला पर्यवेक्षक महताब सिंह मलिक और जिला प्रधान रामफल दलाल की देखरेख में संपन्न हुआ। बिजली विभाग के राज्य कमेटी उपप्रधान सुरेश राठी ने कर्मचारियों को संबोधित करते हुए कहा कि आने वाला समय चुनौतियों से भरा हुआ है। चुनाव में कर्मबीर लाडवाल को सर्वसम्मति से दूसरी बार खंड प्रधान चुना गया। इस चुनाव में ईश्वर ठाकुर को उपप्रधान, सुदेश सहरावत को सचिव, संजय गिल को कोषाध्यक्ष, पवन कुमार को सहसचिव, सुनील कुमार को संगठन सचिव, महेंद्र फौगाट और सुभाष पांचाल को सलाहकार चुना गया। इस अवसर पर सुरेश बिजली विभाग प्रधान, राजेंद्र दूहन, प्रमोद, राजेंद्र, सुल्तान, हरज्ञान, सतीश लाठर मौजूद रहे।
hin_Deva hin_Deva hin_Deva hin_Deva hin_Deva hin_Deva